Berlingske Tidende, 1790-06-04
Udtog af et Brev fra St. Petersborg, den 11te Maji. Samme Aften, jeg med forrige Post tilskrev Dem, for at give Dem en kort Efterretning om det, som var forefaldt i Finland med General Numsens Corps, kom Major Blücher, tilbage fra Carsko Selo med St. George=Ordenen, en Gulddaase med Diamanter af omtrent 12 til 1400 Rublers Værd, og 300 Species Ducater derudi. De kan deraf skiønne, om Keiserinden har sat Priis paa hans Mod og Gierning. I Gaar gik han tilbage til Carsko Selo for at affærdiges til Finland igien. Han blev draget til Keiserindens Taffel, som beviiste ham operordentlig megen Naade, saavel som deres Keiserlige Høiheder, som han ogsaa opvartede, og blev i Almindelighed af alle imodtagen, som hans Forhold fortiener. Det, som jeg med Tilforladelighed om denne Expedition har erfaret er følgende: Den høistcommanderende General troede ikke Generallieutenant Numsen stærk nok til at forcere Passagen over Kymenefløden ved Memela, hvor han stod; men da Tingen, om giørlig, kunde være høist nyttig, for at tvinge de Svenske, der høiere oppe vare gaaet over samme Flød ind i Russisk Finland, og General Numsen anholdt derom, blev det ham endelig tilladt med hans 2000 Mand at angribe Fienden, der ved sine Batterier, beskiød den russiske Bredde af Floden. - For at komme til at kaste en Flydebroe paa Floden, maatte endelig der meest avancerede svenske Batterie af 3 Kanoner borttages. Major Blücher med 2 til 300 Frivillige fik denne Commission af Ge Berling. neral Numsen. Om Natten samlede man Baade sammen, og ved Dagbrækningen sprang de efter givet Signal frem med dem og kastede dem i Vandet, der sammesteds er omtrent 200 til 300 Alen bredt. En Kugle= og Carteske=Jld hilsede dem strax; men uden stort Tab naaede Russerne den anden Bredde, løbe op af Bakken til Batteriet, hvor Major Blücher, var den første, der kom ind igiennem et Skydehul, efter at have ryddet spanske Ryttere og Palisader af Veien. Fienden blev nedstukket med Bajonetterne. Nu skulde Broen kastes, men Vind og andre Omstændigheder gjorde Ophold derudi. Batterierne fyrede imidlertid paa begge Sider, og de Svenske paa det, som Major Blücher havde gjordt sig Mester af. En Landsbye hvori det Svenske Corps d'Armee laae i Qvarteer var ei langt borte; Fienden kom ud derfra i flere Colonner for at jage Major Blücher bort, hans Folk, der saae at Broen blev saa langsom færdig, vilde overtale ham igien at gaae tilbage; men han truede den paa Livet der først gjorde Mine til at forlade det erobrede Batterie, og meere behøvedes ikke til at opflamme den brave russiske Soldat til at blive indtil sidste Mand. Major Blücher lod derpaa vende de erobrede Kanoner imod den anrykkende Fiende, da til Lykke Skandsen var lukket bag til med Palisader og Spanske Ryttere, og ventede saa indtil de kom ham nær paa 300 Skridt, da han lod skyde paa dem, hvilket holdte dem tilbage. Broen blev imidlertid færdig; Generallieutenant Numsen gik over i Spidsen af sit Corps, under den fra de fiendtlige Batterier, vedvarende Jld, han lod paa engang bestorme de 2 nærmeste Batterier, hvorved Major Blücher igjen var med; men Fienden holdte ikke Stand. Paa denne Maade satte GeneralLieutenant Numsen sig fast i svensk Finland, og har endnu siden slaget Fienden engang, hvorom jeg dog endnu ei be omstændelige Efterretninger. General Numsen har indlagt sig megen Ære ved denne Affaire, og i Særdeleshed for hans ypperlige Dispositions Skyld, som findes fortreff lig. Ketserinden har sendt ham St. George=Ordenen af 3die Classe og 5000 Rubler; men det er at beklage at han nu ligger syg at Podagra. Endnu glemte jeg, at Major Blücher har faaes et Berømmelses=Brev, hvilket ved slige Leiligheder er brugeligt og bestaaer deri, at det er underskrevet af Keiserinden selv og at der i samme er anført, at Hendes Majestæt selv haver bundet ham Ordensbaandet i Knaphullet til Belønning for hans Tapperhed.